Kraton Sondhâ

Kraton Sondhâ panèka kraton sè acorak Hinḍu sè toman bâḍâ è antarana taon 932 bân 1579 M è bâgiyân bârâ' Polo Jhâbâ, samangkèn bâgiyân ḍâri Propinsi Banten, DKI Jakarta, Jhâbâ Bârâ', sabâgiyân wilajâ bârâ' Propinsi Jhâbâ Tengnga, sarta alèpotè sabâgiyân wilajâ lao' Polo Somattra. Kraton Sondhâ aropa'aghi panerros Kraton Tarumanagara sè acorak Hinḍu bân Bhuddhâ, saterrossa ra-kèra abad ka-14 èkataowè kraton Sondhâ panèka ampon aèbu kotta è Kawali sarta anḍi' ḍuwâ' ḍaèra palabbhuwân otama è Sondhâ Kalapa bân Banten.

 Sombher Sajhârâ 
Saccara traḍisional, ènga'an gabungan ngennaè kabâḍâ'ân Kraton Sondhâ è kalangan masyarakat Sondhâ pagghun bâḍâ (èpèyara) ḍâlem traḍisi oral Panton, sè bânnya' acarèta'aghi masa-masa kaemmasan kraton, otamana ngennaè legenda tentang Prabu Siliwangi, Rato Sondhâ palèng kalonta.

Pan-bârâmpan prasasti nyebbhuttaghi Kraton Sondhâ, akadhi Prasasti Kebon Kopi II, Prasasti Sanghyang Tapak, Prasasti Kawali, bân Prasasti Batutulis (Bâto tolès).

 Sombher